SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 134

**2020. gada 13. oktobrī plkst. 10.00**

Rīgā, Jēkaba ielā 16, komisijas sēžu zālē

daļēji attālināti videokonferences formātā

Sēdē piedalās:

komisijas locekļi:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ainars Latkovskis**

**Atis Zakatistovs**

**Normunds Žunna**

*uzaicinātie****:***

* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece;**
* Nacionālo bruņoto spēku Apvienotā štāba Juridiskās pārvaldes pārstāve kapteine **Madara Pāvele;**
* Zemessardzes Juridiskās daļas priekšniece **Ilze Tilgase;**
* Zemessardzes komandieris brigādes ģenerālis **Egils Leščinskis;**
* Latvijas Iekšlietu darbinieku arodbiedrība LIDA Valdes priekšsēdētāja vietnieks **Andrejs Melnalksnis**;
* Valsts sekretāra vietnieks, Juridiskā departamenta direktors  - **Vilnis Vītoliņš;**
* Tieslietu ministrijas nozaru politikas departamenta kriminālsodu izpildes politikas nodaļas vadītāja **Kristīne Ķipēna**;
* Valsts kancelejas pārstāvis – Juriskonsults **Gvido Dzenis;**

**Saeimas Juridiskā biroja vecākā juridiskā padomniece Līvija Millere;**

**Aizsardzības, iekšlietu un korupcijas novēršanas komisijas darbinieki: vecākā konsultante Ieva Barvika, konsultanti Egita Kalniņa, Inese Silabriede un Kristiāna Stūre**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Aizsardzības ministrijas 22.07.2020. vēstule Nr. MV-N/1587;*

*2. Aizsardzības ministrijas 22.07.2020. vēstule Nr. MV-N/1586;*

*3. Latvijas Republikas Satversmes tiesas 2020. gada 18. septembra spriedums lietā Nr.2019-32-01;*

*4. Latvijas Republikas Satversmes tiesas 2020. gada 25. septembra spriedums lietā Nr.2019-35-01;*

*5. Latvijas Republikas Satversmes tiesas kolēģijas 2020. gada 11. septembra lēmums par lietas ierosināšanu;*

*6. Latvijas Iekšlietu darbinieku arodbiedrības 14.07.2020. vēstule Nr. 198/2020-N.*

Darba kārtība:

1. **Grozījumi Militārā dienesta likumā (739/Lp13) 2. lasījums.**
2. **Grozījumi Latvijas Republikas Zemessardzes likumā (740/lp13) 2.lasījums.**
3. **Nepieciešamā rīcība saistībā ar Satversmes tiesas 2020. gada 25. septembra spriedumu lietā Nr.2019-35-01 „Par Imigrācijas likuma 1. panta astotās daļas un 63. panta septītās daļas atbilstību Latvijas Republikas Satversmes 92. panta pirmajam teikumam**” **un 2020. gada 18. septembra spriedumu lietā Nr.2019-32-01 “Par Latvijas Sodu izpildes kodeksa 49.2 panta pirmās daļas atbilstību Latvijas Republikas Satversmes 91. panta otrajam teikumam un 96. pantam”.**

**J.Rancāns** atklāj sēdi, konstatē sēdes dalībniekus un iepazīstina ar izskatāmo darba kārtību.

**3. Grozījumi Militārā dienesta likumā (739/Lp13) 2. lasījums.**

**J.Rancāns** informē, ka šim likumprojektam ir saņemti 3 priekšlikumi. Aicina tos izskatīt.

**Nr. 1** – aizsardzības ministra A.Pabrika priekšlikums – precizējumi likumprojekta 1. pantā ietvertā likuma 16. pantā; jauna (2.2) daļas redakcija.

**J.Rancāns** dod vārdu Aizsardzības ministrijas (turpmāk – AM) pārstāvjiem.

**B.Bļodniece** informē, ka priekšlikums veidots atbilstoši Ģenerālprokuratūras ieteikumiem. Tas ir identisks likumprojekta “Grozījumi Latvijas Republikas Zemessardzes likumā” (740/Lp13) priekšlikumam Nr. 1, tādēļ par abiem iespējams viens skaidrojums.

Deputātiem nav iebildumu.

**V.Upeniece** paskaidro, ka priekšlikumā aicināts saglabāt esošo normas regulējumu, atsaucas uz sinhronizāciju ar likuma “Par valsts noslēpumu” normām jautājumā par pieeju valsts noslēpumam, kas nepieciešama militārpersonām; Valsts drošības dienesta tiesības izvērtēt konkrētās personas atbilstību.

**L.Millere** atzīmē, ka viņai nav iebildumu, ja identisks mehānisms darbojas arī attiecībā uz Zemessardzi.

**Komisija nolemj atbalstīt priekšlikumu Nr.1. Vēlāk tiek pārskatīts šis lēmums un komisija nolemj daļēji atbalstīt priekšlikumu Nr. 1 un iekļaut to komisijas priekšlikumā.**

**Nr. 2** – Saeimas Juridiskā biroja priekšlikums – precizēta 16. panta (2.2) daļas redakcija.

**L.Millere** pamato priekšlikumu, atzīmē nepieciešamību konkretizēt piecu gadu termiņu arī saistībā ar sodāmības dzēšanas laiku, kas teorētiski var arī nesakrist.

**V.Upeniece** atbalsta šo priekšlikumu.

**R.Bergmanis** aicina apvienot abus priekšlikumus komisijas priekšlikumā.

Notiek diskusija par abiem priekšlikumiem.

**Komisija nolemj atbalstīt priekšlikumu Nr.2 un iekļaut to komisijas priekšlikumā.**

**Komisija nolemj veidot jaunu komisijas priekšlikumu, kurā tiek ietverti priekšlikumi Nr. 1 un Nr. 2.**

**Nr. 3** – aizsardzības ministra A.Pabrika priekšlikums – likumprojekta 2. pantā ietvertā likuma 43. panta otrās daļas 9.punkta redakcija.

**V.Upeniece** paskaidro, ka šis priekšlikums ir tieši saistīts ar likuma 16. panta otrās daļas jau atbalstītajām normām par valsts noslēpuma izpaušanu.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.3.**

J.Rancāns aicina komisiju atbalstīt likumprojektu “Grozījumi Militārā dienesta likumā” (Nr.739/Lp13) otrajā lasījumā un virzīt izskatīšanai Saeimas sēdē, kā arī noteikt priekšlikumu iesniegšanas terminu trešajam lasījumam.

R.Bergmanis aicina noteikt priekšlikumu iesniegšanas termiņu 4 nedēļas. Informē, ka AM tiek gatavoti priekšlikumi sakarā ar karavīru apmācību kara situācijas medicīnā, kurus varētu ietvert šajā likumprojektā, kā arī identiski priekšlikumi Zemessardzei.

Notiek diskusija par R.Bergmaņa ierosinājumu. AM pārstāvji uzskata, ka pietiktu ar 2 nedēļām. Sakarā ar to, ka šī likumprojekta izskatīšanas termiņi to atļauj, komisija atbalsta R.Bergmaņa ierosinājumu.

**LĒMUMS:**

- atbalstītlikumprojektu “Grozījumi Latvijas Militārā dienesta likumā” (Nr.739Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 4 nedēļas.

**2. Grozījumi Latvijas Republikas Zemessardzes likumā (740/lp13) 2.lasījums.**

**J.Rancāns** informē, ka šim likumprojektam ir saņemti 2 priekšlikumi. Atzīmē, ka priekšlikums Nr. 1 ir identisks jau izdiskutētajam un atbalstītajam priekšlikumam likumprojektā “Grozījumi Militārā dienesta likumā” (739/Lp13). Arī Juridiskā biroja priekšlikums ir identiska satura.

Aicina komisiju rīkoties tāpat kā, izskatot iepriekšējo likumprojektu.

**L.Millere** atbalsta šādu procedūru.

**Nr. 1** – aizsardzības ministra A.Pabrika priekšlikums – precizējumi likumprojekta 1. pantā ietvertā likuma 14. pantā: ceturtās daļas 3.punkta jauna redakcija; ceturtās daļas papildināšana ar jaunu 6.punktu; panta piektās daļas jauna redakcija.

**Nr. 2** – Saeimas Juridiskā biroja priekšlikums – precizēta 14. panta piektās daļas redakcija.

**Komisija nolemj daļēji atbalstīt priekšlikumu Nr. 1 un iekļaut to komisijas priekšlikumā.**

**Komisija nolemj atbalstīt priekšlikumu Nr.2 un iekļaut to komisijas priekšlikumā.**

**Komisija nolemj veidot jaunu komisijas priekšlikumu, kurā tiek ietverti priekšlikumi Nr. 1 un Nr. 2.**

J.Rancāns aicina komisiju atbalstīt likumprojektu “Grozījumi Latvijas Republikas Zemessardzes likumā” (Nr.740/Lp13) otrajā lasījumā un virzīt izskatīšanai Saeimas sēdē, kā arī noteikt priekšlikumu iesniegšanas terminu trešajam lasījumam.

Komisija atbalsta dokumenta virzību un vienādu priekšlikumu iesniegšanas termiņu abiem paketes likumprojektiem.

**LĒMUMS:**

- atbalstītlikumprojektu “Grozījumi Latvijas Republikas Zemessardzes likumā” (Nr.740/Lp13) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 4 nedēļas.

**3. Nepieciešamā rīcība saistībā ar Satversmes tiesas 2020. gada 25. septembra spriedumu lietā Nr.2019-35-01 „Par Imigrācijas likuma 1. panta astotās daļas un 63. panta septītās daļas atbilstību Latvijas Republikas Satversmes 92. panta pirmajam teikumam**” **un 2020. gada 18. septembra spriedumu lietā Nr.2019-32-01 “Par Latvijas Sodu izpildes kodeksa 49.2 panta pirmās daļas atbilstību Latvijas Republikas Satversmes 91. panta otrajam teikumam un 96. pantam”.**

**J.Rancāns** informē par izskatāmo jautājumu. Dod vārdu Iekšlietu ministrijas (turpmāk – IeM) pārstāvjiem jautājumā par Satversmes tiesas (turpmāk – ST) 2020. gada 25. septembra spriedumu lietā Nr.2019-35-01 „Par Imigrācijas likuma 1. panta astotās daļas un 63. panta septītās daļas atbilstību Latvijas Republikas Satversmes 92. panta pirmajam teikumam”, risinājumam nepieciešamo rīcību.

**V.Vītoliņš** informē, ka apstrīdētā norma līdz šim attiecās uz ārzemniekiem, kuri saistībā ar izlūkošanas un pretizlūkošanas darbībām ir iekļauti tā sauktajā “melnajā sarakstā”, un kuri iekšlietu ministra lēmumu varēja pārsūdzēt prokuratūrā. ST šo kārtību ir atzinusi par Satversmei neatbilstošu un spēkā neesošu no 2021. gada 1. marta, kad būs nepieciešams cits tiesiskais risinājums.

IeM turpina detalizēti vērtēt ST spriedumu, bet pirmsšķietami kā iespējamu risinājumu, atsaucoties uz līdzīgu praksi, V.Vītoliņš atzīmē iespēju griezties ar pārsūdzību Augstākajā tiesā. Tiek strādāts pie nepieciešamajiem grozījumiem Imigrācijas likumā; plānots šo likumprojektu iesniegt 2021. gada janvārī, lai arī Saeimai pietiktu laika to izvērtēt.

**L.Millerei** nav iebildumu pret piedāvāto risinājumu, bet, lai ievērotu ST noteikto termiņu, viņa iesaka likumprojektu iesniegt laicīgi.

Komisija pieņem informāciju zināšanai.

**J.Rancāns** dod vārdu Tieslietu ministrijas pārstāvei K.Ķipēnai saistībā ar ST 2020. gada 18. septembra spriedumu lietā Nr.2019-32-01 “Par Latvijas Sodu izpildes kodeksa 49.2 panta pirmās daļas atbilstību Latvijas Republikas Satversmes 91. panta otrajam teikumam un 96.pantam”. Jautājums ir par ieslodzītā tiesībām ierasties klātienē tuva radinieka bērēs. Aicina informēt par to, cik bieži sastopami šādi gadījumi, kā arī par grūtībām ST sprieduma izpildē un reāliem risinājuma termiņiem

**K.Ķipēna** raksturos situāciju, atzīmē neskaidros jautājumus. Nav nepieciešami steidzami normatīvo aktu grozījumi. Ieslodzīto iesniegumi arī turpmāk tiks izvērtēti atbilstoši pastāvošajai procedūrai.

Kā pozitīvu atzīmē ST spriedumā ietvertos kritērijus, kurus katrā konkrētā gadījumā var vērtēt: nozieguma smagums, izciestā soda ilgums, notiesātā uzvedība un iespējamais apdraudējums sabiedrībai. Savukārt ST spriedumā nav norādes, kādā veidā nodrošināt notiesātā atrašanos sabiedrībā, tāpat arī nav skaidrs, vai nepieciešama iestādes pavadība, un kuras iestādes personāls šo pavadību nodrošina. K.Ķipēna arī norāda uz Ieslodzījuma vietu pārvaldes (turpmāk – IeVP) problēmām operatīvi izvērtēt ieslodzītā iesniegumu, jo bēru ceremonijas Latvijā notiek neilgi pēc personas nāves. Vēl jāņem vērā, ka IeVP lēmums var tikt apstrīdēts.

Šobrīd TM strādā pie risinājuma niansēm, iespējami normatīvo aktu grozījumi būs nākamgad. Iespējama arī tāda situācija, ka ST sprieduma izpildes nodrošināšanai likumi nebūs jāgroza.

**J.Rancāns** lūdz konkretizēt ST sprieduma izpildi esošās normatīvās bāzes ietvaros.

**K.Ķipēna** atsaucas uz esošo regulējumu un iespējām piemērot kritērijus.

**L.Millere** uzskata, ka jauns regulējums ir nepieciešams, bet iespēja tieši piemērot ST spriedumu nav izmantojama ilgtermiņā. Uzskata, ka jāizstrādā skaidri piemērojama likuma norma, jābūt atbilstošiem likuma grozījumiem. Jautājumi par problemātiskajiem momentiem (konvojēšanu) vēl ir jāvērtē.

**J.Rancāns** uzsver jauna normatīvā regulējuma nepieciešamību; iesaka pusgadu jaunu normu izstrādei.

**K.Ķipēna** atbalsta šo termiņu, atzīmē konvojēšanas jautājuma sakārtošanas specifiku.

Komisija atbalsta pusgada termiņu, pieņem informāciju zināšanai.

**J.Rancāns** pateicas uzaicinātajām personām par dalību sēdē un slēdz sēdi.

Sēde pabeigta plkst. 10.50.

Komisijas priekšsēdētājs J.Rancāns

Komisijas sekretārs E.Šnore

Protokolētāja I.Silabriede